Ål stasjon

Ål stasjon er en jernbanestasjon på Bergensbanen. Stasjonen ligger i Ål kommune i Buskerud, den ble åpnet i 1907 da Bergensbanen ble åpnet til Gulsvik i nordenden av Krøderen.

Ål stasjon var tidligere et viktig knutepunkt på Bergensbanen. Ål ligger ca. midt mellom Bergen og Oslo. De gamle damplokomotivene trengte vedlikehold etter 25 mil fra utgangsstasjonen og på Ål var det lokstall og bytte av lok. I mellomtiden kunne passasjerene kjøpe en papptallerken med lapskaus. Ofte var det også bytte av mannskap på toget og mange jernbanefolk bosatte seg på Ål.

Sikkerhetsmessig er stasjonen en grensestasjon. Dette betyr at den oftest er betjent av togekspeditør. Når stasjonen er ubetjent er kryssinger eller forbikjøringer ikke mulig.

Tilsvarende vedlikeholdstasjoner var Otta stasjon på Dovrebanen og Koppang stasjon på Rørosbanen.

 Se også 
«På Ål stasjon», sang av Hellbillies.

 Litteratur 




 Eksterne lenker 

Kategori:Jernbanestasjoner på Bergensbanen
Kategori:Jernbanestasjoner i Buskerud
Kategori:Samferdsel i Ål
Kategori:Jernbanestasjoner åpnet i 1907
Kategori:1907 i Norge
Kategori:Paul Armin Due
Kategori:Byggverk i Ål